Finlay Currie

Finlay Jefferson Currie (født 20. januar 1878, død 9. mai 1968) var en skotsk skuespiller som arbeidet i teateret, på film og fjernsyn.

Currie ble født i Edinburgh, og hans skuespillerkarriere begynte på scenen. Sammen med sin hustru Maude Courtney (1884–1959) hadde han en sang- og danseforestilling som de turnerte med i USA på 1890-tallet. Han gjorde sin første film, The Old Man, i 1931. I filmen Undercover (1943), innspilt under den andre verdenskrig, framstilte han en prest. Hans mest kjente rolle var som straffangen Abel Magwitch i David Leans Great Expectations (1946), basert på en roman av Charles Dickens. Senere begynte han å spille i episke filmer fra Hollywood, blant annet Quo Vadis (1951) hvor han framstilte Apostelen Peter, i Ben-Hur (1959), som fikk flere Oscar, var han Baltazar, en av de tre vise menn, og i The Fall of the Roman Empire (1964) framstilte han en aldrende, klok senator.

Han portretterte også Robert Taylors bitre far i MGMs utgave av Ivanhoe i 1952. I 1962 opptrådte han i en TV-episode av The DuPont Show of the Week (NBC) kalt for «The Ordeal of Dr. Shannon», en tilpasning av A.J. Cronins roman Shannon's Way. Curries siste rolle var som herr Lundie i fjernsynsutgaven fra 1966 av musikalen Brigadoon. En av hans siste framføringer var som en døende mafiaboss i andre del av Vendetta For The Saint (1968) hvor Roger Moore hadde hovedrollen.

Senere i livet ble han en meget respektert antikvitetsforhandler som spesialiserte seg i mynter og kostbart metall. Han hadde lenge var en samler av verkene til sin landsmann Robert Burns.

Finlay Currie var gift med Maude Courtney. De hadde en sønn, George Francis Courtney Currie, født i Melbourne i Australia den 26. september 1906.

 Filmografi 
 The Old Man (1931)
 Rome Express (1932)
 The Frightened Lady (1932)
 Excess Baggage (1933)
 My Old Dutch (1934)
 The Improper Duchess (1936)
 The Edge of the World (1937)
 Glamorous Night (1937)
 49th Parallel (1941)
 Thunder Rock (1942)
 Undercover (1943)
 They Met in the Dark (1943)
 Warn That Man (1943)
 I Know Where I'm Going! (1945)
 School for Secrets (1946)
 Great Expectations (1946)
 So Evil My Love (1948)
 Mr. Perrin og Mr. Traill (1948) Sleeping Car to Trieste (1948)
 The History of Mr. Polly (1949)
 Whisky Galore! (1949)
 Treasure Island (1950) – som Billy Bones
 The Mudlark (1950)
 People Will Talk (1951)
 Quo Vadis (1951)
 Ivanhoe (1952)
 Treasure of the Golden Condor (1953)
 Third Party Risk (1954)
 Skritt i tåken (1955)
 King's Rhapsody (1955)
 Around the World in Eighty Days (1956)
 Campbell's Kingdom (1957)
 The Little Hut (1957)
 Ben-Hur (1959) – som Baltasar
 Solomon and Sheba (1959) – som kong David av Israel
 Hand in Hand (1960) Joseph and His Brethren (1960) – som Jacob
 Five Golden Hours (1961)
 Francis of Assisi (1961)
 Go to Blazes (1962)
 The Inspector (1962)
 Murder at the Gallop (1963)
 Billy Liar (1963)
 West 11 (1963)
 Romerrikets fall (1964)
 The Three Lives of Thomasina (1964)
 Danger Man – «That's Two of Us Sorry» (1965)
 Bunny Lake Is Missing (1965)
 The Prisoner – «The Chimes of Big Ben» (1967)

 Referanser 

 Eksterne lenker 


Kategori:Skotske skuespillere
Kategori:Personer fra Edinburgh